Document ID: 31999R2256

31999R2256
L 275/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2256/1999 НА КОМИСИЯТА
от 25 октомври 1999 година
за изменение на Регламент (ЕО) № 1621/1999 относно установяване на подробни правила за прилагане на Регламент (ЕО) № 2201/96 на Съвета по отношение помощта за отглеждане на грозде за производството на някои сортове сушено грозде
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци (1), изменен с Регламент (ЕО) № 2199/97 (2), и по-специално член 7, параграф 5 от него,
като има предвид, че:
(1)
Член 13, параграф 2, буква в) от Регламент (ЕО) № 1621/1999 на Комисията от 22 юли 1999 г. относно установяване на подробни правила за прилагане на Регламент (ЕО) № 2201/96 на Съвета по отношение помощта за отглеждане на грозде за производство на някои сортове сушено грозде (3), определя 15 октомври 1999 г. като краен срок за сключване на договорите за 1999/2000 пазарна година. Към настоящия момент този срок се оказва недостатъчен, по-специално за някои райони в Общността, в които няма организации на производители. При тези условия въпросният срок трябва да бъде удължен до 1 ноември 1999 г.
(2)
Мерките, предвидени в настоящия регламент, са в съответствие със становището на Управителния комитет за продуктите от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
В член 13, параграф 2, буква в) от Регламент (ЕО) № 1621/1999 се заменя със следното:
„в)
договорите, посочени в член 5, се сключват между производител или организация на производители, включително посочените в буква а), и преработватели, които са подали заявление за регистриране в базата данни; за пазарни години 1999/2000 и 2000/2001 договорите се сключват съответно не по-късно от 1 ноември 1999 г. и не по-късно от 1 септември 2000 г.“
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 октомври 1999 година.

Labels: 17
19
5
6